භාෂාවේ ස්වභාවයභාෂාව පිළිබඳ නිර්වචනය සිතුවිලි උසුලන්නා හෙවත් ප‍්‍රවාහනය කරන්නා ‘භාෂාව’ නම් වේ. භාෂාව යනු මූලික වශයෙන් ඉන්ද්‍රිය සමූහයක් ක‍්‍රමානුකූලව චලනය කිරීමෙන් නිපදවෙන   ශබ්ද  සමූහයකින් සමන්විත වූවකි. අදහස් ප‍්‍රකාශ කිරීමේ ප‍්‍රබලතම මාධ්‍යය භාෂාවයි. භාෂාව වූ කලි භාෂක සමාජයක සාමාජිකයන් සන්නිවේදනය සඳහා යොදාගනු ලබන    වාක්  සංකේත පද්ධතියකි. මිනිසා තම සිත තුළ පහළවන විවිධ සංකීර්ණ සිතුවිලි සමුදාය පැහැදිලි කර ගැනීමේදී කරගනු ලබන්නේ භාෂාවයි. භාෂාව නම් අදහස් ප‍්‍රකාශ කරන සංඥාන පද්ධතියක් වේ. භාෂාව නම් මූලික වශයෙන් සන්නිවේදනය වූ අදහස් හා හැඟීම් පළ කිරීම සඳහා ඉවහල්වන කථා ශබ්දමය සංකේත පද්ධතියකි. භාෂාව ආකෘතියක් මිස හරයක් නොවේ. භාෂාවක් නම් ජන සමූහයක් සන්නිවේදනය හා අන්‍යෝන්‍ය ක‍්‍රියාකාරිතා සඳහා යොදා ගන්නා  උපාය මාර්ගයකි. භාෂාව සංඥාපකය හා සංඥිතය යන පැති දෙකින් යුත් සංඥාන පද්ධතියකි.නිර්වචනය  භාෂාවක් නම් මිනිසුන් සාමාජීය (ප‍්‍රජාවක) සාමාජිකයන්ද සංස්කෘතික කොටස්කරැවන්ද වශයෙන් අන්‍යෝන්‍ය ක‍්‍රියාකාරිත්වය හා සන්නිවේදනය සඳහා යොදාගන්නා සම්මුතික (අර්පිතාර්ථක) වූ වාක් සංකේත පද්ධතියකි.